En 31-årig mand var onsdag formiddag meget heldig, da uheldet var ude. Under et byggearbejde i Aalborg røg der en stor jernplade, som vejer mere end 650 kilo, ned over manden, som blev fastklemt under den. Heldigvis var en person hurtigt henne ved manden, og med nærmest umenneskelig styrke fik vedkommende løftet jernpladen væk fra mandens brystkasse. Det oplyser vagtchef Per Jørgensen fra Nordjyllands Politi. Da hjælpen kom frem, frygtede redningsmandskabet, at mandens liv var i fare, så derfor blev han fragtet til sygehuset med politieskorte. Det viste sig dog, at han slap med en brækket fod og en masse knubs. Hør vagtchef Per Jørgensen fra Nordjyllands Politi fortælle om ulykken i videoen øverst.
Det var tæt på at gå grueligt galt da en mand tidligere på dagen fik en over 650 kilo tung jernplade ned over sig. Heldigvis var der en person til stede, som med nærmest umenneskelige kræfter fik løftet pladen væk fra manden inden hjælpen nåede frem.